
DISSERTATIO  MEDICA 

INAUGURABIS, 

QUAEDAM  DE 

FEBRE  MEDITERRANEA 

COMPLECTENS. 


AUCTORE  GULIELMO  BURN. 


E  morbis  omnibus  quibus  humanum  genus 
obnoxium,  febres,  omni  aevo,  fuerunt  facile 
principes ;  adeo  ut  quibusdam  medicis  pla¬ 
cuerit,  nullum  nisi  violenta  morte  raptum, 
sine  febre  vitam  unquam  amisisse.  Utcun¬ 
que  autem  haec  res  se  habeat,  ex  omni 
parte  consensum  est,  febres  maxime  lethales 
esse  iis  qui  sub  caelo  calido  vitam  agunt,  et 
eo  magis  si  e  regione  temperata  paulo  ante 
emigraverint.  His  rebus  inductus,  breviter 
disserere  decrevi,  de  ea  gravi  febre,  quae 

postremis  annis  belli  nuper  ad  finem  per¬ 
ducti,  in  oris  et  insulis  Maris  Mediterranei, 
copiis  nostris  et  terrestribus  et  navalibus 
tantas  strages  invexit ;  haud  sane  quia  mihi 
persuadeo,  me  multum  novi  huic  argumento 
adjicere  posse,  sed  quia  optabilius  mihi  vi¬ 
detur,  de  rebus  quae  propriis  conspexerim 
oculis  disceptare,  quam  quae  fontibus  alie¬ 
nis  didicerim. 

Hunc  morbum  talem  describere  statui, 
qualem  mihi  contigit  videre  Siciliae  et  Ita¬ 
liae  littoribus,  quanquam  forsitan  ibi,  nulla 

in  re  dissimilis  sit,  febri  quae  in  aliis  locis 
Mediterranei  Maris,  eodem  anni  tempestate* 
grassatur. 

Primo  impetu,  indicia,  accessione  febris 
in  hac  insula  non  multum  discrepant,  nisi 
quod  magis  subito  aggreditur,  et  pede  ma¬ 
gis  incitato  ad  exitum  felicem  vel  exitialem 

tendit,  haud  secus  ac  febres  fere  omnes  re¬ 
gionum  calidarum. 

Languor,  lassitudo,  et  frigoris  sensus, 
saepe  cum  nausea  vel  vomitu,  aliquando  per 
aliquot  horas  praecedunt,  plerumque  tamen 
dolores  acuti  spinae  dorsi  et  lumborum,  cum 
rigoribus  plus  minusve  acutis,  subito  acce¬ 
dunt,  quibus  breviter  supervenit  capitis  do¬ 
lor,  saepius  acutus,  interdum  obtusus  fron¬ 
tem  supra  orbitas  fere  occupans.  Vultus 
nunc  saepe  subito  rubescit,  cum  oculorum 
rubore,  vel  lachrymatione,  et  aliquando  in¬ 
tolerantia  lucis.  Pulsus  frequens  validus  et 
plenus,  interdum  autem  oppressus  et  quasi 
coarctatus,  centum  vel  centum  et  viginti 
ictus  intra  horae  sexagesimam  partem  mi¬ 
cat.  Arteriae  carotides  interdum  adeo  ve¬ 
hementer  pulsant,  ut  oculis  tantum,  sine 
digiti  tactu  facile  numerari  possint.  Re¬ 
spiratio  quoque  maxime  oppressa  esse  vide¬ 
tur,  cum  frequenti  suspirio  et  anxietate. 
Progrediente  morbo  aegri  saepe  conquerun¬ 
tur  de  oppressionis  circa  praecordia  et  ar- 

doris  in  regione  epigastrica  sensu,  cum  ten¬ 
sione  et  dolore  totum  abdomen  pertentanti¬ 
bus.  His  indiciis  ingravescentibus  ventri¬ 
culus  valde  irritabilis  fit ;  vomitus  qui  ple- 
risque  exemplis,  primo  accessu,  supervene¬ 
rat,  nunc  revertitur,  magis  magisque  au¬ 
gescit. 

Cutis  plerumque  arida  et  sicea,  aliquando 
sudore  irregulari  et  parum  proficiente,  circa 
summum  pectus  et  frontem  madescit.  Calor 
fere  ab  initio  morbi  plurimum  auctus,  febre 
procedente,  digitis  sensum  pungentem  pier 
rumque  communicat ;  saepe  etiam  distribu¬ 
tio  ejus  irregularis  est,  aliquibus  partibus 
multo  magis  quam  aliis  calescentibus.  Lin¬ 
gua  primo  albida,  interdum  sicca,  subinde 
muco  subfulvo  tenace  obtecta  est,  versus 
finem  morbi  autem,  fusca  vel  nigra.  Sitis 
non  semper  aliorum  symptomatum  ratione 
aucta,  sed  raro  haud  valde  molesta  est,  AI- 

vus  plerumque  per  tres  vel  quatuor  dies  post 
accessionem  febris,  admodum  astricta  est, 
et  nisi  validissimis  medicamentis  non  exci- 

tanda.  Urina  parca  et  rubra  sine  sedimento, 
aliquando  cum  dysuria  molesta  redditur, 
interdum  quoque  limpida,  aquae  speciem 
repraesentat. 

Sensorii  functiones,  ratione  vehementiae 
signorum,  in  hac  febre  non  turbari  viden¬ 
tur;  delirium  scilicet  nisi  quum  sanguinis 
impetus  caput  versus  maxime  auctus,  raro 
urget ;  jam  tum  exinanitionibus,  pro  tem¬ 
pore  saltem,  plerumque  submovebitur. 

Haec  signa  quae  febrem  vehementissi- 
mam  denotant,  raro  ultra  tertiam  vel  quar¬ 
tam  diem  perstant,  sine  remissione  vel  sal¬ 
tem  febris  mutatione  satis  manifesta ;  hinc 
plurimi  scriptores  medici  occasionem  obla¬ 
tam,  morbum  in  stadia  duo  dividendi,  arri¬ 
piunt. 

Tertio  aut  quarto  die,  si  aeger  nihil  auxi¬ 
lii  medicinae  adeptus  fuerit,  vel  si  id  parum 
proderit,  stadium  secundum  supervenit,  sig¬ 
norum  vehementiorum  recessione  certe,  sed 
aliis  comitatum  haud  minus  periculf  affe¬ 
rentibus.  Vires  reactionis  nunc  fere  ex- 

haustae  esse  videntur,  et  febris  typum  valde 
dissimilem  assumere.  Symptomata  gastri¬ 
ca,  quae  febre  ineunte  apparuerunt,  multo 
asperiora  reddita  sunt.  Vomitus  fere  per¬ 
petuus  urget,  et  materia  rejecta  ex  humore 
aquoso  bile  tincto  constat,  sed  rarissime  ut 
mihi  videtur,  colorem  nigrum  materiae  ejec¬ 
tae  febribus  intertropicis  assumit.  Aurigo 
vel  suffusio  flava  ut  plurimum  circa  sum¬ 
mum  pectus  et  tunicam  albugineam  oculo¬ 
rum,  paulatim  artubus  extremis  sese  exten¬ 
dens,  nunc  primum  percipi  incipit.  Pulsus 
vigore  multum,  frequentia  paulum  vel  nihil 
imminutus,  aliquando  plenus  sed  facile  com¬ 
primendus,  digito  undulationis  sensum  prae¬ 
bet.  Aeger  nunc  quasi  comatosus  jacet, 
medico  interroganti  de  statu  suo,  responsa 
aliena  reddit,  vel  interrogationem  haud  ae¬ 
quo  animo  fert.  In  aliis  exemplis,  calor 
naturalis  diminuitur,  magnaque  anxietas  et 

virium  prostratio,  oppressio  circa  praecor¬ 
dia,  et  extremitatum  inferiorum  dolores, 
aegros  torquent.  Delirium  autem  diu  ma- 

nens,  signum  est  in  hac  febre  minime  com¬ 
mune.  Multis  intellectus  sanus  ad  finem 
perstat,  de  statu  suo  anxiis,  cum  animo 
valde  demisso,  et  oculi  graves  hebetes  moe- 
stitiam  altissimam  designant.  Vomitus  haud 
domandus,  et  singultus  tandem  urgent,  al- 
vufc  nunc  solubilis  fit,  vel  dejectiones  fre¬ 
quentes  invitae  occurrunt ;  respiratio  diffi¬ 
cilis  impedita,  anxietate  haud  describenda 
comitata  est,  pulsus  citior  et  debilior  fit, 
saepe  irregularis,  cutis  relaxata,  sudore  fri¬ 
gido  tenace  tecta,  subsultus  tendinum  et 
extremitates  frigidae,  mortem  instare  deno¬ 
tant. 

Forsitan  vix  necesse  sit  dicere,  omnem 
illam  seriem  signorum,  vel  in  ordine  supra 
descripto,  non  semper  animadvertendum 
esse;  nam  saepe  accidit  praecipue  quum 
febris  minus  vehemens  ab  initio  fuerit,  ac¬ 
tionem  febrilem  vires  redintegrare  suas  cir¬ 
ca  diem  quintum  vel  sextum,  remissione  sa¬ 
tis  evidente  praegressa,  nono  vel  undecimo 
die,  diarrhoea  biliosa  superveniente,  faeces 

nigrae  magna  copia  dejiciuntur,  et  urina 
turbida,  aliquando  vix  non  sanguinea,  sedi¬ 
mentum,  copiose  deponit;  quibus  excretis 
omnia  ad  meliora  mutantur,  et  aeger  tuta 
et  cito  ad  sanitatem  redit. 

Multum  abest  tamen,  ut  descriptio  supra 
tradita  ad  omnes  morbi  gradus  accommo¬ 
data  sit ;  nam  languor  et  lassitudo  cum  ver-* 
tigine,  compluribus  diebus  saepe  adsunt, 
antequam  febris  sese  aperte  ostendit.  Pri¬ 
mum  conqueritur  de  nausea,  vertigine,  et 
capitis  dolore,  praesertim  circa  tempora, 
pulsatili.  Pulsus,  morbo  incipiente,  plerum¬ 
que  durus  et  plenus,  raro  tamen  plures 
quam  ictus  centum  micans.  Vultus  fere 
anxius  pallidus  et  quasi  relaxatus,  oculi  ra¬ 
rissime  rubore  suffusi,  sed  nitidi  et  aquosi, 
lucis  impressioni  valde  sensibiles.  Alvus 
semper  astricta,  lingua  humida,  muco  sub- 
flavo  tenace  tecta,  marginibus  subrubris. 
Cutis  calida  et  sicca,  sudore  irregulari,  ut 
in  febre  graviori  raro  afficitur.  His  indiciis 

protractus  ad  septimum  vel  nonum  diem, 

vel  diutius,  febris  aliqua  evacuatione  ple¬ 
rumque  adeo  levatur,  ut  brevi  tempore  om¬ 
nino  pellatur ;  vel  si  ventriculus  magis  af¬ 
fectus  fuerit,  aurigo  et  alia  comitantia  signa 
sese  ostendunt,  quae  hepatis  vel  aliorum 
viscerum  abdominalium  obstructionem  por¬ 
tendant,  convalescentia  diu  protracta  saepe 

excipienda.  tfeajBf  otfgn&f  jrnfifs.  |  ife  fiteb- 

Sanguinis  e  naribus,  gingivis,  et  faucibus, 
profluvium  ;  glandularum  parotidarum  tu- 
mefactio  et  suppuratio,  cum  petechiis  ante 
mortem,  inter  symptomata  hujus  febris  a 
quibusdam  enumerantur  5  haec  autem  quum 
nunquam  viderim,  e  descriptione  morbi 


omisi. 

Ab  historia  morbi  huc  usque  tradita,  non 
mirum  videri  potest,  si  inspectione  corporis 


post  mortem  habita,  effectus  varii,  sanguinis 
distributionis  adeo  abnormis,  aperte  pate¬ 
ant.  Rarissime  igitur  accidere  potest,  ut 
vestigia  satis  manifesta  inflammationis  vel 
saltem  congestionis,  in  una  vel  altera  ex 
tribus  magnis  corporis  cavis  non  inveni an- 


B 


10 


DISSERTATIO  MEDICA 


tur.  Cerebri  membranae,  plus  minusve  in» 
flammatae  fere  observandae  sunt,  vasaque 
piae  matris  plerumque  sanguine  referta  vi¬ 
demus,  venas  praesertim  in  sinu  longitudi- 
nali  desinentes.  Inter  duram  et  piam  ma¬ 
trem  effusio  lymphae  coagulabilis  plerum¬ 
que  adest.  Substantia  cerebri  insecta,  nihil 
praeter  naturam  ostendit,  liquidae  attamen, 
plus  quam  solita  et  flavi  coloris  copia,  ven¬ 
triculis  lateralibus  saepe  continetur. 

Abdomine  aperto,  omenti  vasa  plerum-, 
que  aliquanto  distenta  videntur,  sed  ante 
alia  abdominis  viscera  ventriculus  maxime 
afficitur ;  nihilo  secius  vero  quam  ex  signo¬ 
rum  vehementia  suspicari  posset  Nonnullis 
exemplis,  tunicae  villosae  superficies  inte¬ 
rior,  maculas  vasculosas  variarum  magnitu¬ 
dinum  exhibet,  dum  in  aliis  locis  tunica  ab- 

i 

rasa  videtur.  De  hepate  nihil  certe  dici 
potest,  aliquando  enim  ampliatum,  et  quasi 
sanguine  exsaturatum,  alias  sine  mutatione 
repertum  est.  Idem  de  vesica  fellis  dici 
potest,  interdum  enim  bili  nigra  inspissata, 
turgida,  interdum  fere  vacua,  reperitur. 

Quanquam  thorax  signis  morbosis  nobis 
esse  magis  liber  plerumque  videtur,  quam 
alia  corporis  cava;  haud  raro  tamen  pul¬ 
mones  solito  solidiores  inveniuntur,  cum 
adhaesione  ad  pleuram  costalem,  et  seri  ef¬ 
fusione  in  uno  vel  altero  thoracis  latere. 
Haec  in  posterioribus  ideoque  frigidioribus 
anni  tempestatibus  accidere  solent. 


DE  FEBRIS  NATURA  ET  CAUSIS. 

Multum  nuper  disputatum  fuit,  inter  eos 
medicinam  facientes  regionibus  calidis,  qui 
sententias  suas  de  febris  natura  protulerunt, 
an  typus  ejus  continuus  vel  remittens  est. 
Celeberrimus  Cleghornius  in  Dissertatione 
sua  de  Morbis  Minorcae,  remissiones  et  ex¬ 
acerbationes  regulares  huic  morbo  attribuit ; 
in  alio  loco  tamen  ejusdem  tentaminis  fate¬ 
tur,  ut  circa  tempus  aequinoctii  insignem 
formarum  varietatem  assumat,  et  febres 
continuas  saepissime  insimulat.  Scriptores 


12  DISSERTATIO  MEDICA 

recentiores  tamen,  has  remissiones  et  exa¬ 
cerbationes  regulares,  non  animadverterunt, 
et  fere  consentiunt  res  aliter  se  habere.  In 
exemplis  gravioribus  mihi  oblatis,  nunquam 
observare  potui  ullam  remissionem  insignem 
prius  occurrere  quam  signa  vehementiora 
peracta  fuisse.  Yires  vitales  postea  aut  ad¬ 
eo  exhaustae  fuisse  videntur,  ut  nunquam 
ad  actionem  febrilem  renovandum  sese  satis 
reddiderint,  multo  frequentius  tamen  accidit, 
febrem  vires  suas  redintegrare  non  nisi  ad 
crisin,  ullo  modo  insigni,  postea  remissuram. 
Vulgo  notum  etiam,  febres  in  locis  paludosis 
harum  regionum  occurrentes,  primo  vere, 
intermittentes,  progrediente  aestate,  remit¬ 
tentes  fieri,  tempore  autumnali  autem  in 
typum  continuum  tandem  transire.*  Quibus 
perpensis,  quinetiam  quod  iisdem  causis  sae¬ 
pissime  oritur,  et  natura  sua  minime  conta¬ 
giosa  sit  forsitan  mihi  inferre  liceat,  febrem 
hanc  remittentem  esse,  tantum  sub  forma 

'i - - - * - i - - — ; 


*  Vide  Eancisi  de  Noxiis  paludum  Effluviis. 

graviori  accedentem.  Ratio  quare  inter 
nautas,  febris  typum  continuum  saepius  in¬ 
duat,  fortasse  ex  hoc  solvi  potest,  quod  ea 
anni  tempestate,  qua  exhalationes  paludosae 
potissimum  pollent,  plerumque  portum  ap¬ 
pellant,  et  actioni  earum  post  intemperan¬ 
tiam  vel  defatigationem  dum  quassas  rates 
reficiunt,  plurimum  expositi  sint. 

De  natura  morbi,  contagiosa  an  non  con¬ 
tagiosa  sit,  variae  sententiae  prolatae  fue¬ 
runt.  Non  mihi  constat,  exemplum  ullum 
hujus  morbi,  ab  alio  aliis  communicati,  ex¬ 
stitisse,  quo  causae  excitantes  simul  adhibi¬ 
tae,  rationem  multo  magis  verisimilem  non 
praebeant.  Mihi  contigit  assidue  ministrare 
aegrotis  haud  paucis,  sub  hoc  morbo  labo¬ 
rantibus,  tum  in  Mari  Mediterraneo,  et  in¬ 
ter  insulas  nostras  Indiae  Occidentalis;  nun¬ 
quam  autem  vidi  exemplum,  quod  contagio 
plane  attribui  posset,  quanquam  inter  homi¬ 
nes  nave  inclusos,  consortium  valde  inti- 
mum  exis  tat  necesse  est.  Nonnulli  hunc 
morbum  contagiosum  esse  contendunt,  quia 

nutrices  et  alii  aegris  auxilium  praestantes, 
febre  correpti  fuerint ;  sed  rationem  magis 
verisimilem  reddi  posse  mihi  constat,  quo¬ 
niam  causis  excitantibus  pariter  cum  aliis, 
eodem  tempore  plerumque  expositi  fuerint, 
porro  numeris  haud  paucis  causarum  prae- 
disponentium,  fatigationi  nempe,  vigiliis, 
forsitan  et  animi  sollicitudini  anxiae,  qualis 
medico  tempore  quo  plurimi  aegrotent,  non 
accidere  nequit.  In  Nosocomiis  tamen,  et 
aliis  locis  ubi  turba  magna  febricitantium 
congregata  est,  praesertim  si  eodem  tem¬ 
pore  ventilationi  et  munditiei  cura  quae  de¬ 
bet  non  adhibita  est,  vix  negari  potest  fe¬ 
brem  aliquando  contagiosam  factam  fuisse. 

Morbus  hujusmodi,  a  tempore  remotissimo, 
littoribus  hujus  maris  militantibus,  clades 
horrendas  saepe  attulit  ;  cujus  multa  exem¬ 
pla  e  scriptoribus  antiquis  adduci  possent, 
nullum  autem  memoria  magis  dignum  quam 
id  quod  exercitui  Punicorum  evenit,  Syra¬ 
cusas  obsidione  cingenti,  quod  Livius  sic 
descripsit.  ‘  Accessit  et  pestilentia,  com- 

mune  malum,  quod  facile  utrorumque  ani» 

; 

mos  averteret  a  belli  consiliis,  nam  tempore 
autumni,  et  locis  natura  gravibus,  multo  ta» 
men  magis  extra  urbem,  quam  in  urbe,  in= 
toleranda  vis  aestus  per  utraque  castra  om¬ 
nium  fer  me  corpora  movit.  Et  primo  tem¬ 
poris  ac  loci  vitio,  et  aegri  erant,  et  morie¬ 
bantur,  postea  curatio  ipsa,  et  contactus  ae¬ 
grorum  vulgabat  morbos :  ut  aut  neglecti 
desertique,  qui  incidissent,  morerentur,  aut 
assidentes  curantesque  eadem  vi  morbi  re¬ 
pletos  secum  traherent.’ #  Nostris  tempori¬ 
bus,  strages  non  multo  minus  terribiles,  in 
variis  locis  Maris  Mediterranei  edidit  \  ex¬ 
empli  gratia,  febres  epidemicae  quae  tam 
saeviter  grassatae  fuerint  Cartliagenae,  op¬ 
pido  in  littore  australi  Hispaniae  sito,  et 
paludibus  suis  satis  superque  notabili.  Fe¬ 
bres  quoque  Gadibus  et  Calpes,  autumnali 
tempore  saepe  grassantes,  quamvis  de  hac 
re  medicorum  opiniones  multum  discrepa- 


*  Livii  Historia,  lib.  xxv,  cap.  2b. 

runt,  et  certe  haud  verisimile  est,  Calpen 
causis  excitantibus  originem  praebere,  ejus¬ 
dem  generis  nobis  videntur.  Multa  suadent 

I  tj  Jj  A  A  7  Wsl  (lis/ 1  JL\#  X  M  -J  vJ>\A  v  wl  V*S/**V/  »  " 

febrium  naturam,  a  miasmate  paludum  ori¬ 
entium,  ubique  terrarum  similem  esse,  et 
solummodo  inter  sese  dissentire,  a  tempes¬ 
tatum  genere,  tempore  anni,  vel  corporis 
diathesi,  in  quibus  incidunt.  Febris  Medi- 
terranea,  gradu  tantum  nequaquam  natura, 
dissimilis  febri  endemicae  quae  colonias 
nostras  in  In  diis  Occidentalibus  tam  saevi¬ 


ter  populatur,  et  quum  homines  coelo  inas- 
suetos,  et  diaeta  valida  animali  utentes,  ad- 
oritur,  febribus  intertropicis  violentia  non 
cedit. 

Morbos  regionis  cujuscunque,  coeli  aspi¬ 
ratione  multum  affici,  experientia  satis  do¬ 
cet.  Aeris  calorem  auctum,  inter  causas 

•.OUivB  feOlODr 

huic  morbo  praedisponentes  maximo  cum 
jure  haberi  ex  tempore  anni  quo  potissimum 
grassatur,  satis  apparebit ;  utpote  raro  si 
unquam  primum  occurrit,  nisi  aestate  dece- 

dente,  vel  ineunte  autumno,  et  post  tem- 

pestatem  ardore  insolito  comitatam,  maxime 


saevit. 

Juvenes  et  plethorici,  diaeta  valde  nutri¬ 
enti  et  excercitatione  violenta  utentes,  huic 
morbo  magis  proclives  quam  senes  vel  de¬ 
biles  et  languidi  sunt,  quanquam  causis  ex¬ 
citantibus  profuse  admotis,  homines  om- 

ft'  a}** 4a*3'  r  ff:  fitnb 

nium  aetatum  et  temperamentorum  adori¬ 


tur. 


Intemperantia  quaevis,  regione  calida  ma¬ 
xime  nociva  est ;  qui  nimium  genio  indul- 
gent  autem,  citius  et  gravius  ubique  loco¬ 
rum  aegrotant.  Ex  omni  tempore,  notare 
licet  advenas  febribus  hujusmodi  multo  ma¬ 
gis  obnoxios  fuisse,  quam  incolas  ipsos  ;  eo 
magis  si  ex  regione  frigida  profecti,  tem¬ 
pestate  anni  morbosa,  huc  pervenerint.  Af¬ 
fectus  animi  deprimentes,  sicuti  metum  et 

i  X*",-.  >1  :  •  .•/  ’•  •  ••  -.r  '  .  ■  ■  .i  .  j 

tristitiam,  causis  excitantibus  vim  maximam 
semper  praebuisse,  nemo  ignorat.  Timidis 
quoque  febre  correptis  morbus  vehemens 
fere  et  periculosus  est. 

Quod  vero  attinet  ad  diathesin  phlogisti- 

carri,  proclivitatem  ad  hunc  morbum  prae¬ 
stantem,  observare  mihi  liceat,  quod  *  An¬ 
nalibus  medicinae  nauticae  valde  perspi¬ 
cuum  sit,  febres  hujus  generis,  classe  regia, 
multo  plus  nuper  quam  antea  praevalere, 
temporibus  scilicet  quibus  scorbutus  clades 
tam  horrendas  classibus  nostris  intulit.  Ex¬ 
ortus  et  recessus  morborum  ratio,  et  quare 
uno  vel  altero  seculo  magis  praevaleant  vel 
subleventur,  adeo  obscura  caligine  tegitur, 
ut  nos  certe  rem  e  tenebris  educere  neque¬ 
amus.  Ad  indagationem  hujus  argumenti 
attamen  aliquid  conferet  scire,  diathesin 
scorbuticam  obviam  ire,  morbis  omnibus, 
qui  ex  diathesi  phlogistico,  ullo  modo  pen¬ 
dere  videntur. 

An  febris  hujusmodi  ab  ulla  alia  causa 
excitante  unquam  oriatur,  quam  paludum 
vel  terrae  humidae  exhalationibus,  adhuc  in 
dubio  est  inter  medicos ;  quanquam  enim 
morbus  in  locis  paludosis  maxime  saevit,  at- 


*  Vide  Medico-Chirurgical  Transactions,  vol.  vi. 

tamen  longe  abest  ut  iis  tantum  reperiatur. 
Cognitione  tam  imperfecta,  saepe  difficile 
est  dictu,  quae  natura  sit  situs,  qui  proclivi¬ 
tatem  inducat  in  certos  morbos,  aut  qua  de 
causa  haec  febris  magis  praevaleret  India 
Occidentali  quam  Orientali,  aut  Calpe  vel 
Minorca,  quam  in  aliis  locis  Mediterranei 
Maris  $  nam  profecto  minime  verum  est,  ut 
haec  loca,  magis  quam  alia,  paludum  exha¬ 
lationibus  expositi  sint.  Nemini  ignotum 
est  etiam  qui  in  classe  regia  medicinam  fe¬ 
cerit,  exempla  hujus  morbi  vel  qui  ab  hoc 
vix  dignosci  queant,  navibus  compluribus 
mensibus  in  mari  retentis,  ideoque  nullis 
exhalationibus  terrae  expositis,  aliquando 
visa  esse.  Quum  tamen  non  constet  quam- 
diu  harum  exhalationum  contagium  in  cor¬ 
pore  lateat,  e  casibus  hujusmodi  nihil  certe 
deduci  potest.  Mihi  contigit  videre  non¬ 
nullos  hoc  morbo  correptos  ubi  miasmata 
vix  aliquid  valere  credi  possent,  in  his  ex¬ 
emplis  febris  omnino  continua  erat,  nec  un¬ 
quam  remissionem  minimam  ostendebat. 

In  omni  aevo  tamen,  miasmata  paludum 
fontes  morborum  uberrimi  semper  habiti 
sunt,  et  inter  Graecos  ars  poetica  operam 
dabat,  effectus  suos  pestiferos  coloribus  vi¬ 
vidissimis  depingere.  Pythonis  fabulam, 
sagittis  Apollinis  interempti,  verisimile  est, 
nihil  esse  nisi  exaggerationem  poeticam  ef¬ 
fectuum  noxiorum  hujusmodi  exhalationum, 

'  'O 

ex  loco  palustri  orientium,  solis  radiis  de¬ 
mum  exarefacto.  Historiam  Hydrae  etiam; 
prope  lacum  Lerniae  a  Hercule  trucidatae, 
eodem  fundamento  niti,  non  absimile. 

Natura  gasis  a  decompositione  rerum  ve¬ 
getabilium  humo  paludosa  orientis,  a  prae¬ 
stante  chemia  hodierna  satis  exposita  est ; 
attamen  longe  abest  ut  ratio  qua  effectus  in 
humano  corpore  praestet,  eo  melius  intelli- 
gatur,  fortasse  quia  vis  ejus  morbifera,  doti¬ 
bus  nimis  subtilibus,  a  nostris  sensibus,  vel 
experimentis  ehemieis  persentiendis,  inni¬ 
titur. 

Olim  diversitas  sententiarum  tam  latissi¬ 
ma  praevalebat,  et  adhuc  inter  aliquos  prae¬ 
valet,  de  ratione  tractandi  hanc  quam  omnes 

tfuumtklfift  •  •  irruWft 

morbos  regionum  calidarum,  qui  fere  sem- 
per  morbi,  ad  debilitatem  et  putredinem 
vergentes,  habiti  sunt,  quibus  omnes  modi 
depletionis  generalis  interdici  debent.  Tem¬ 
poris  lapsus  autem  et  experientia  sententiam 
hanc  fallacem  sensim  emendaverunt,  et  ad 
notitiam  verae  naturae  febrium  hujusmodi, 
medicorum  oculos  aperuerunt.  Opinionum 
commenta  delet  dies,  naturae  judicia  con¬ 
firmat.  Profecto  nostro  judicio  medicina 
hodierna,  aevi  praecedentis  usum,  nulla  re 
magis  antecellit,  quam  methodo  emendata, 
hisce  febribus  medendi ;  quamvis  nequa¬ 
quam  aliquid  novi  inest,  sed  tantum  moris 
vetusti  integratio  est,  qui  in  mala  desuetu¬ 
dine  plerumque  abierat. 

De  historia  morbi  disserens,  signa  in  duo 
stadia  divisa  sunt,  methodum  medendi  ma¬ 
xime  diversam  postulantia,  igitur  consilia 
medendi  instituendo,  ad  hoc  attentio  adhi¬ 
benda  est. 

Primo  stadio,  indicatio  est  febrem  prae¬ 
cidere,  vel  incitationem  auctam  temperare, 
et  congestionum  topicarum  periculum  aver¬ 
tere. 

Secundo,  indicia  maxime  urgentia  levare, 
vires  vitales  sustentare,  et  debilitatis  effec¬ 
tus,  quoad  possumus,  obviam  ire. 

Remedia  administrando,  primo  impetu 
hujus  febris,  semper  nobis  memoria  retinen¬ 
dum  est,  naturam  morbi  periculosam,  ratio¬ 
nem  medendi  aeque  determinatam  postu¬ 
lare,  procrastinatione  igitur  nihil  assequi 
possumus,  febrem  autem  brevi  tempore  cur¬ 
sum  perficere,  et  si  nihil  factum  sit  ad  exi¬ 
tum  infelicem  plerumque  properare.  Primo 
impetu,  saltem  cum  primum  incitationis 
auctae  indicia  plane  apparuerint,  ad  emissi¬ 
onem  sanguinis  nos  confugere  oportet. 

Sanguis  emittendus  est,  vel  e  brachii  venis, 
vel  arteria  temporali,  semper  autem  ab  ori¬ 
ficio  magno,  et  tam  cito  quam  fieri  potest, 
abstrahi  debet.  Quum  dolor  capitis  maxi¬ 
me  urget,  abstractio  sanguinis  arteria  tem¬ 
porali  anteferenda  est.  Si  in  promptu  sint 
hirudines  autem,  sanguinis  abstractio  e  ve¬ 
nis  brachii,  et  decem  vel  duodecim  hirudi¬ 
nes,  temporibus  applicatae,  pariter  conve¬ 
niunt.  Commoda  magna  sanguinem  sub¬ 
trahendi,  ex  arteria  temporali,  nuper  mul¬ 
tum  collaudata  fuerunt,  nisi  vero  melius  sit 
sanguinem  arterialem  potius  quam  venosam 
emittere,  non  mihi  bene  constat,  qua  in  re, 
haec  commoda  consistunt.  Certe  incom¬ 
moda  sua,  et  haud  semper  levia,  arterioto- 
mia  habet ;  praeterea  hoc  modo  sanguinis 
satis  magna  quantitas  saepe  non  detrahi 
potest.  Quod  attinet  ad  quantitatem  mit¬ 
tendam,  haec  multum,  ex  aetate  aegri  et 
viribus,  gradu  plethorae,  statu  pulsus  et  sig¬ 
norum  vehementia,  auctum  sanguinis  caput 
versus  impetum  indicantium,  pendebit.  Ple- 


24  Dissertatio  medica, 

* 

rumque  necesse  est  tamen,  plerisque  exem- 
piis,  ut  missio  sanguinis  intra  spatium  qua¬ 
draginta  octo  horarum  ab  accessu  febris, 
plus  quam  semel  repetatur.  Aegrum  opor¬ 
tet  nos  videre  omni  saltem  bihorio,  et  quan- 
docunque  signa  febrilia  ingravescunt,  novi 
conatus  ea  superare*  statim  fieri  debent. 
Tractatio  hujusmodi  certe  non  omnibus  pa¬ 
riter  convenit,  aegri  autem  meae  curae  com¬ 
missi,  valido  habitui  corporis  plerumque  fu¬ 
erunt,  et  exinanitiones  omnes  igitur  optime 
tulerunt.  Curatione  hujus  febris,  profecto 
difficillimum  est  dictu,  quo  puncto  sangui- 
nis  detractio  cessare  debet  ;  isthaec  cum  ita 
sint,  tanto  magis  effectus  dum  sanguis  effluat 
nos  advigilare  oportet.  Primo  impetu  etiam, 
accessu  frigido  perstante*  sanguinis  missio 
evitari  debet,  quia  hoc  tempore  vires  vitales 
sic  debilitari  possunt,  ut  syncope  superveni¬ 
ente,  nunquam  postea  rediturae  sint.  Post 
suffusionem  flavam  venaesectio  vix  admitti 
potest,  nisi  cum  maxima  cura  adhibita,  vel 
cum  signa  quae  eam  postulant  maxime  ur- 

genfc  ;  hic  forsitan  hirudines,  vel  cucurbitu¬ 
lae  cruentae  substitui  debent. 

Affusio  frigida  tam  saepe  utiliter  adhiberi 
non  potest,  quam  primo  aspectu  febris,  nos 
sperare  liceret ;  sudores  partiales  nempe  in 
hac  febre  saepe  adsunt,  qui  applicationem 
hanc  prohibeant.  Qui  multum  praesidii,  ab 
affusione  frigida,  in  hoc  morbo  expectant, 
plerumque  spe  frustrata  abibunt.  Haud 
raro  etiam  aegro  valde  injucunda  est,  curri 
maxime  idonea  esse  videatur.  Lavatio  ta¬ 
men,  spongia  ex  aqua  frigida  et  aceto  made¬ 
facta,  et  utilis,  et  sensibus  aegri  grata,  ple¬ 
rumque  reperietur.  Ineunte  morbo  capilli 
semper  abradendi  sunt,  et  capiti  lotiones 
frigidae  adhibendae. 

Libera  et  plena  catharticorum  adhibitio, 
proximum  post  sanguinis  detractionem,  lo¬ 
cum  tenere  debet.  Submurias  hydrargyri 
cum  j alapa  conjuncta,  catharticum  esse  efH- 
cacissimum  fere  reperitur;  quanquam  aliud 
quodcunque  quod  nauseam  non  cieat,  aeque 
conveniet;  quippe  magni  interest  mobiiita- 

tem  ventriculi  evitare.  Cum  autem  alvus 
plerumque  actioni  purgantium  pertinaciter 
obstet,  fere  necessarium  est  magnam  quan¬ 
titatem  adhibere,  vel  ope  enematum  emolli¬ 
entium,  vim  eorum  adjuvare.  Nunquam 
mihi  contigit  videre  calomelas,  in  hac  febre, 
de  industria  adhibitum  ad  effectus  sibi  pro¬ 
prios  inducendos,  nec  credo  ullas  virtutes 
peculiares  habere,  etiam  si  fieri  potest,  ut 
systema  afficiatur,  gradu  febris  inflammato¬ 
rio  perstante.  Febre  decedente  haud  raro 
accidit,  submuriatem  hydrargyri  ut  cathar- 
ticum  datam,  os  affecisse;  nihilominus  in  ex¬ 
emplis  hujusmodi,  convalescentiam  magis 
celerem  subsequi  non  animadverti,  quam 
ubi  hoc  medicamentum  effectus  similes  non 
induxerat. 

Evacuatione  alvi  plena  inducta,  calome- 
lane  vel  solo,  vel  cum  jalapa  conjuncto,  ubi 
ventriculi  irritabilitas  haud  permagna  est; 
portiones  parvae  repetitae  solutionis  sulpha- 
tis  magnesiae  ad  descensum  per  alvum  con¬ 
servandum,  maximum  commodum  afferent. 

Haec  omnia  sunt  primi  stadii  remedia, 
scilicet  sanguinis  detractio,  cathartica,  lava¬ 
tio  frigida,  et  lotiones  frigidae  capiti  adhibi¬ 
tae  5  omnia  fere  eodem  puncto  temporis  ad¬ 
hibenda  et  continuenda  sunt,  donec  febris 
remiserit,  vel  in  stadium  secundum  pro¬ 
gressa  fuerit. 

Secundo  stadio,  sanguinis  missio  nunc 
omnino  relinqui  debet,  et  sicubi  signa  con¬ 
gestionis  topicae  premunt,  vesicatoriis  vel 
detractione  sanguinis  speciali  obnituntur. 
Sola  evacuatio  nunc  idonea  est  purgatio  le¬ 
nis,  quae  adhuc  adhiberi  debet,  quod  caven¬ 
dum  est,  ne  materia  aliqua  acris  in  intestinis 
colligatur,  quae  et  ventriculo  et  toti  corpori 
valde  nocens  futura  sit.  Si  dolor  vel  op* 
pressio  circa  praecordia  urgent,  hirudinum 
applicatio  multum  juvat.  Quando  autem 
vomitus,  qui  graviori  morbo  raro  deest,  ae¬ 
grum  maxime  cruciat,  haustus  effervescen¬ 
tes  quibus  pauxillum  tincturae  opii  additum 
adhibere  oportet.  His  vero  parum  profici¬ 
entibus  ad  haustus  tincturae  opii  cum  ae- 

there  coniunctos,  vel  etiam  ad  vinum  cali- 
dum,  parvis  portionibus,  frequenter  adhibi¬ 
tum,  confugiendum  est.  In  memoria  sem- 
per  retinendum,  descensum  per  alvum  mag¬ 
ni  momenti  esse  ad  vomitum  compescen¬ 
dum,  et  ubi  purgantia  mitissima  haud  reti¬ 
neri  possunt,  enemata  cum  maximo  benefi¬ 
cio  saepe  utantur. 

Quando  autem  pulsus  debilis,  et  calor 
parum  auctus,  vel  infra  gradum  sanitati 
proprium  diminuitur,  fomenta  calida  regi¬ 
oni  epigastricae  et  partibus  extremis,  vel  in 
tepidario  etiam  totius  corporis  immersio, 
saepe  ex  faucibus  mortis  aegrum  eripere  vi¬ 
dentur.  Balneum  calidum,  praeterea  quod 
stimulum  maxime  salutarem  toti  generi  ner¬ 
voso  impertiat,  ventriculi  mobilitatem  saepe 
in  mirum  modum  permulcet.  Cum  extremae 
partes  membrorum  inalgescunt,  utres  vel 
ampullae  vitreae  calida  aqua  impletae,  artu¬ 
bus  et  plantis  pedum  adhibitae,  haud  raro 
molestiae  sensum  sublevent.  Post  febrem 
gravissimam  interdum  accidit,  ut  aeger  ani- 

mo  iere  deficiat ;  tunc  vinum  calidum  vel 
cum  aromaticis  conjunctum,  caute  admini¬ 
stratum,  donec  vires  vitales  paulisper  se  re¬ 
fecerint,  imprimis  utile,  imo  prorsus  neces¬ 
sarium  est. 

Stadium  secundum  febris,  nullis  certis  li¬ 
mitibus  definitur;  plerumque  intra  septi¬ 
manam,  rarissime  intra  tres  dies  signa  mor¬ 
bida,  convalescentiae  signis,  cedunt;  aliis 
exemplis  quatuordecim  dies  vel  amplius, 
antequam  actiones  salutares  plene  restitutae 
sint,  elabuntur.  Ut  hoc  consilium  citius 
efficiatur,  infusum  cinchonae  vel  quassiae, 
scilicet  ut  tonum  ventriculo  impertiant,  cu¬ 
jus  organi  consensus  cum  toto  corpore  tam 
insignis  est,  magnopere  conferet. 

Haud  raro  accidit,  febrem  recidivam  fieri, 
quod  fere  semper  attribuendum  diaetae  in¬ 
temperantiae,  vel  vini  usui  liberiori  dum 
convalescant  aegri;  aliquando  autem  alvo 
astricta  haud  obscure  inducta :  hinc  patet 
necessitas  alvi  statum  sedulo  respiciendi, 
propterea  quod  corpore  debili  et  irritabili 

ex  effectibus  febris  perstante,  aliquid  acris 
materiae,  tubo  intestinali  collectae,  et  ven- 
triculo  et  toti  corpori  admodum  erit  infes- 
tum.  Hic  etiam  notandum  est,  febrem  quae 
medicinae  auxilio  praeciditur,  ad  redeun- 

dum  multo  magis  proclivem,  quam  febris 
quae  totum  cursum  sine  impedimento  pere- 

Nihil  adhuc  de  regimine  dictum  est.  Pri¬ 
mo  stadio,  potus  aciduli,  vel  aqua  hordeata 
fere  unica  res  est  aegris  concedenda,  nihil 
aliud  revera  plerisque  optatur.  Per  totum 
morbi  decursum  regimen  antiphlogisticum 
rigide  observandum  est.  Secundo  stadio 
fructus  maturi  subacidi,  nisi  ventriculi  sta¬ 
tus  prohibeat,  libere  concedere  licet.  Ad 
vires  sustinendos,  vegetabilium  glutinoso¬ 
rum  variae  praeparationes  admodum  accom¬ 
modatae  sunt;  cibus  animalis  autem,  raro  si 
unquam  permittendus  est,  nisi  aliqua  signa 
sanitatis  redeuntis  se  ostendant. 

Quandocunque  viscerum  abdominalium 
obstructiones  subsequuntur,  quod  saepe  ac- 

rere  debemus ;  nunc  submurias  hydrargyri 
sic  adhibita  ut  oris  affectionem  levem  indu¬ 
cat,  imprimis  utilis  erit. 

Coeli  mutatio  quando  fieri  potest,  ad  con- 
valescentiam  celerem  et  stabilem  magno- 

pere  tendit.  Qui  ad  vitam  maritimam  as¬ 
suetus,  citius  statum  salutis  usitatum  recu- 
perabit,  navem  conscendendo  velaque  ventis 

